Circo d'Estaubé

O circo d'Estaubé (en francés cirque d'Estaubé) ye un circo glaciar situau en o centro d'a cordelera d'os Pireneus, en o departamento d'os Altos Pireneus de Francia, mugando con Aragón.

Tien una amplaria meya de 3,4 km y a suya base se sitúa arredol d'os 1.800 metros d'altaria. As cumbres que lo forman tienen entre 2.800 y 3.000 metros d'altaria. O clima d'iste puesto ha feito que en o circo no bi haiga árbols ni grans matorrals. Gracias a la suya importancia medioambiental, o parache ye incluyiu en o Parque Nacional d'os Pireneus.

As suyas parez las forman picos como o Marmorés d'el Cul Gran (3.071 m), o pico de Tuca Roya (2.818 m), o pico de Pineta (2.859 m), a punta d'el Garién (2.720 m), Montraspo Baixo (2.662 m), Montraspo Alto (2.694 m), o pico de la Capiella (2.826 m) y o pico de la Canal (2.768 m).

A forqueta de Tuca Roya (2.953 m), a on se troba o refuchio de Tuca Roya, comunica o circo con l'ibón de Marmorés, en Aragón. Atros pasos de montanya entre as dos versants son a breca Deux Bornes (2.768 m), a portiella d'el Garién (2.611 m) y o puerto de la Lera (2.469 m). Destaca en a paret d'o circo o glaciar de Astazú.

Se veiga tamién
 Circo de Gavarnía
 Circo de Tormoseta

Estaube
Estaube
Categoría:Parque Nacional d'os Pireneus